Монгол Улсын Их Хурлын 2008 оны хаврын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 5 дугаар сарын 7-ны өдөр /Лхагва гариг/-ийн хуралдаан 11 цаг 10 минутад Төрийн ордны "В" танхимд эхлэв.

            Байнгын хорооны дарга, УИХ-ын гишүүн Т.Ганди ирц, хэлэлцэх асуудлыг танилцуулж, хуралдааныг даргалав.

            Хуралдаанд ирвэл зохих 18 гишүүнээс 10 гишүүн ирж, 55.5 хувийн ирцтэй байв. Үүнд:

            Чөлөөтэй: Б.Бат-Эрдэнэ, Л.Гүндалай, Д.Дондог, Ө.Энхтүвшин, Л.Гансүх, Я.Санжмятав

            Өвчтэй: Ч.Авдай

            Тасалсан: Г.Адъяа,

Нэг.Олон хүүхэд төрүүлж өсгөсөн эхийг урамшуулах тухай хуулийн төсөл /анхны хэлэлцүүлэг/ /үргэлжлэл/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн яамны газрын дарга Ц.Нацагдолгор, мэргэжилтэн Батсүх, УИХ-ын Тамгын газрын зөвлөх О.Баяраа, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Хуулийн төслийг анхны хэлэлцүүлэгт бэлтгэсэн тухай ажлын хэсгийн ахлагч, УИХ-ын гишүүн Л.Одончимэд танилцуулав.

Танилцуулгатай холбогдуулан УИХ-ын гишүүн А.Цанжид, С.Ламбаа нарын асуусан асуултад УИХ-ын гишүүн Т.Ганди, Д.Дэмбэрэл нар хариулж, тайлбар хийв.

            УИХ-ын гишүүн А.Цанжид, С.Ламбаа, Ц.Баярсайхан, Н.Батбаяр, Л.Одончимэд нар санал хэлэв.

Хуулийн төсөл санаачлагч болон Байнгын хорооны ажлын хэсгийн гишүүд уулзаж хууль эргэж үйлчлэх, эсэх концепцийн шинж чанар дээр асуудлаа тохироод, дараагийн хуралдаанаар үргэлжлүүлэн хэлэлцэхээр болж уг асуудлыг түр хойшлуулав.

Хуралдаан 12 цаг 00 минутад өндөрлөв.

Танилцсан:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

ХОРООНЫ ДАРГА                                                                   Т.ГАНДИ

Тэмдэглэл хөтөлсөн:

ХУРАЛДААНЫ НАРИЙН

БИЧГИЙН ДАРГА                                                                     Ц.НАРАНТУЯА

НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ БАЙНГЫН ХОРООНЫ 2008 ОНЫ 5 ДУГААР САРЫН 7-НЫ ӨДРИЙН

ХУРАЛДААНЫ ДЭЛГЭРЭНГҮЙ ТЭМДЭГЛЭЛ

Т.Ганди:-Өнөөдрийн Нийгмийн бодлого, боловсрол, соёл, шинжлэх ухааны байнгын хорооны гишүүдийн ирцийг танилцуулъя. Адъяа-томилолттой, Бат-Эрдэнэ-хөдөө. Ингээд өнөөдрийн хурлаараа хэдүүлээ нэг зүйл танилцъя. Шийдвэр гаргах түвшингийнхээ асуудлыг ярилцъя.

Олон хүүхэд төрүүлж өсгөсөн эхийг урамшуулах тухай хуулийн төслийн анхны хэлэлцүүлгийг хийе гэж ярилцсан. Тэгэхээр байнгын хорооны түрүүчийн хуралдаанаар ажлын хэсэг байгуулж ажиллах шаардлагатай гэж үзсэний дагуу Байнгын хорооны тогтоол гарч, УИХ-ын гишүүн Одончимэдээр ахлуулсан ажлын хэсэг байгуулсан. Тэгэхээр ажлын хэсгийг ямар үр дүнтэй ажилласан бэ. Эхлээд танилцуулгыг сонёо. Судалгаанууд хийе, холбогдох эвдийн засгийн тооцоо судалгаа гарга гэсэн ийм чиглэл өгсөн байгаа. Одончимэд гишүүнийг урьж байна.

Өнөөдрийн энэ хуралдаанд Нацагдолгор-НХХЯ-ны хүн амын хөгжил, нийгмийн хамгааллын бодлого, зохицуулалтын газрын дарга, Отгонбилэг-НХХЯ-ны хүн амын хөгжил, нийгмийн хамгааллын бодлого зохицуулалтын газрын мэргэжилтэн, Батсүх-НХХЯ-ны хүн амын хөгжил, нийгмийн хамгааллын бодлого зохицуулатлын газрын мэргэжилтэн ийм улсууд орж байгаа юм байна.

Одончимэд гишүн ээ, ажлын хэсэг дээр ямар тооцоо судалгаа хийсэн. Түрүчийн хуралдаан дээр хууль эргэж үйлчлэх үү, үгүй юу, хүүхдийн тоонд эдийн засгийн тооцоо хийж ир гэсэн ийм чиглэл өгсөн байгаа. Танилцуулгаа хийе.

Л.Одончимэд:-УИХ-ын гишүүн Адъяа, Баярсайхан, Нямсүрэн, Сүхбаатар бид тав оролцсон ажлын хэсэг байгуулагдсан байгаа. Нийгмийн хамгааллын яамныха нөхдүүдтэй бид нар 5 сарын 5-ны өдөр ажлын хэсэг анхныхаа хурлыг хийсэн. Иймэрхүү байдалтай байгаа. 2007 оны 1-р сарын 1-нээс 1-р зэргийн одонтой эхчүүдэд 100.000, 2-р зэргийн одонтой эхчүүдэд 50.000 төгрөгийн урамшуулал олгоод тэрнээс гадна энд бол жилдээ 8.5 тэрбум төгрөг зарцуулж байгаа. Дээрээс нь хүүхдийн гэр бүлийг дэмжих талаар Засгийн газрын Их Хурлын шийдвэр гарсантай холбогдуулаад хүн амын өсөлт 2005 оны эцэс гэхэд 32.4 байснаа, 2007 оны эцэс гэхэд 40.4 болж, 1.6 хувиар нэмэгдсэн ийм үзүүлэлт байгаа.

Энэ дээр бид ер нь хүн амын бодлогыг дэмжих, өсөлтийг дэмжих төрийн бодлого бол бас тодорхой хэмжээнд нөлөөлж, үйлчилж байна гэж ингэж үзэж байгаа. Одоогийн байдлаар бол алдарт эхийн 1-р зэргийн одонтой 39.272 эх, 2-р зэргийн одонтой 92.424 эх байгаа. Энэ бол нийт эхийн 20 хувийг эзэлж байгаа. Өөрөөр хэлбэл, нийт эхчүүдийн маань 20 хувь нь энэ халамж, тэтгэмжийг авч байна гэжи нгэж үзэж байгаа. Базаж хэлэх юм бол энэ хоёр тоо бол эхчүүдэд хүн амын өсөлтийг дэмжих, төрийн бодлого хэрэгжиж байна гэж хэлэх үндэстэй байгаа гэж ийм дүгнэлтийг ажлын хэсэг гаргаж байгаа.

Хоёрдугаарт, 4 дэх, 6 дахь хүүхдээс эхэлж эхчүүдийг одонгоор шагнана гэж үзвэл хуулийг буцааж хэрэглэх, эсэх талаар бид зөндө маргалдсан. Энэ маргааныг таслахад их хэцүү юм байна, шийдвэрлэх боломжгүй мухардалд орох байдалтай болчихоод ингээд байж байгаа.

Хамгийн сүүлд нь хэлэхэд Байнгын хорооны гишүүдийн саналыг харгалзаж хүн амын өсөлтийг дэмжих зорилгоор 3 хүүхэд төрүүлж өсгөсөн эхчүүдэд мөнгөн тэтгэмж олгоно гэж үзэх юм бол энэний тоог ерөөсөө гаргаж чадахгүй байгаа. Өөрөөр хэлбэл 3 дахь хүүхдээ төрүүлж байгаа эх Монголд жилдээ хэд байгаа юм бэ гэдгийг статистикийн газар ч, манай яам ч ерөөсөө гаргаж өгч чадахгүй байна. Тийм учраас энийг манай гишүүдийн олонхи нь ийм санал тавьж байгаа. 3 дахь хүүхдээс эхэлж мөнгөн тэтгэмж олгоё, одонгий нь хэвээр нь байлгая гэсэн ийм санал их гардаг. Гэхдээ бид үндсэн хуулиндаа орж ирсэн хууль санаачлагчдынхаа эрхийг хүндлэх, тэрнийхээ хүрээнд л ярьсан. Өөр олон санал гарч байгаа. Хүүхэд нь 1 ой хүрсэн хүнд өгье гэсэн саналыг Нямсүрэн гишүүн ярьж байгаа. Ингээд эцсийн дүндээ дээрх нөхцөл байдлыг үндэслээд хүн ам зүйн талаарх төрийн бодлогыг бүрэн дэмжих хэмжээнд хуулийг гүйцээн боловсруулахаар төслийг хойшлуулах шаардлагатай байна. Анхны хэлэлцүүлэг байнгын хорооны хуралдаанд хэлэлцүүлэхэд бэлэн бус байна гэж ажлын хэсгийн гишүүд санал нэгтэй ийм дүгнэлтэнд хүрсэн байгаа. Энийг намайг танилцуул гэсний дагуу би танилцууллаа. Ер нь энэ хууль нэлээн маргаантай болох л шинжтэй юм байна лээ. Тэгэхдээ хүн амынхаа өсөлтийг дэмжсэн төрийн бодлогыг улам боолвсронгуй болгохгүй бол ерөнхийдөө одоо бэлэн мөнгө тараагаад байгаа энэ хэлбэр маань тийм алсыг харсан бодлого бишээ гэдгийг гишүүд бас их ярьж байгаа л даа. Ийм л яриа болсон, ийм л саналтай ажлын хэсэг орж ирсэн.

Т.Ганди:-Асуух асуулт байна уу? Тайлбар өгье Нацагдолгороо, яг судалгааны ауудлаараа.

Ц.Нацагдолгор:-Яг нийтдээ нэг хүүхэдтэй, хоёр хүүхэдтэй, гурван хүүхэдтэй өрх хэд байна гэдэг нь хүн амын тооллогоор гардаг. 2000 оны хүн амын тооллогоор бол 3 хүүхэдтэй өрх 79.982, хоёр хүүхэдтэй өрх 142.216 өрх, нэг хүүхэдтэй 138.484 өрх гээд байгаа. Тэгэхээр 2000 оноос хойш байдал нэлээд өөрчлөгдсөн. Дараагийн хүн амын тооллого болтол Иргэний бүртгэл мэдээллийн төв дээр ч ялгаагүй, статистикийн газар дээр ч ялгаагүй яг нийт тэдэн гишүүнтэй өрх гэж гардаг болохоос биш жишээлбэл, 3 хүүхэдтэй өрх гэж тусдаа гардаг тоо байхгүй байна.

Т.Ганди:-Гишүүд ээ, саналаа хэлэх үү. Ер нь энэ олон хүүхэд төрүүлсэн эхчүүдийг дэмжих асуудлаар урамшуулах хуулийн төслийг нэлээн олон гишүүүн санаачилж өргөн барьсан. Хууль санаачлагчид бас тайлбар хэлэх хүн байна уу?

А.Цанжид:-2000 оны хүүхдийн тоо байна шүү дээ, хичнээн хүүхэдтэй, хичнээн өрх байнав гэж. Тэгээд сүүлийн жилүүдийн төрөлтийн хандлага байна. Энэ эд нарыг математикийн багш нартай нийлж байгаад экстарполяцийн арга хэрэглээд баримжаа тоо гарга боломжтой юм шиг санагдаад байгаа юм л даа, тэгэх юм бол бид нар ерөнхийдөө зүгээр мухар сохор хууль гаргаж байснаас ерөнхийдөө энэ хуулийг гаргаснаар төчнөөн эх мөнгө авах юм байна, одон авах юм байна гэсэн нэг тийм багцаатай байж байж гаргамаар юм шиг санагдаад байх юм. Тийм оролдлого хийх бололцоо байхгүй юу гэж асууж байна.

Т.Ганди:-Сая Нацагдолгор газрын дарга надад танилцуулахдаа 1-р зэргийн одон авсан хүмүүс 2-р зэргийн авсан эхчүүдтэй тооны хувьд зарим талаараа давхцал үүсч байгаа. Үндсэнээ 37.400 хэдэн мянган хүн дээр 7000 гаруй хүн нэмэгдэж, дунджийг олоход 40 хэдэн мянган хүний тоо багцаа гарч байна гэж.

Хууль эргэж үйлчлэх үү, үгүй юу гэдэг ерөнхий логикоосоо ургуулаад төрөлтийн магадлалыг жилд дунджаар хэдэн хүүхэд төрж байгаав, энэ нь хэд дэх төрөлт вэ, 2 дахь төрөлт, 3 дахь төрөлт ер нь өсөх хандлага уу гэсэн сүүлийн 3, 4 жилийн судалгаа тооцоон дээр үндэслэх ёстой л доо. Тэгэхээр Хөдөлмөр нийгмийн хамгааллын яам энэ дээрээ яг бас нарийн тооцоо гаргаж чадаагүй юм шиг байна.

С.Ламбаа:-Ер нь би гайхаад байна л даа. 1 хүүхэдтэй, 2 хүүхэдтэй, 3 хүүхэдтэй, 4 хүүхэдтэй, 5 хүүхэдтэй гээд. Энэ тоог гаргаж чадахгүй байх тухай ойлголт байхгүй шүү дээ. Яагаад гаргаж болохгүй гэж. Монгол чинь 1 сая 46 мянган хүүхэдтэй гээд тоолчихсон. Тэгсэн мөртлөө 1 хүүхэдтэй өрх хэд байнав, энэ чинь өрхөөр Монгол улсын статистик гарч байгаа шүү дээ. Ам бүлээрээ гарч байгаа шүү дээ. Тэгэхээр өнөөдөр 1 хүүхэдтэй, 2 хүүхэдтэй, 3 хүүхэдтэй өрх 4 хүүхэдтэй өрх хэд байдаг юм бэ гэдгийг мэдэхгүй байгаа бол монголд хүн ам зүйн бодлогын талаар ямар нэгэн асуудал байдаггүй юм байна, ярьдаг ч үгүй юм байна, сонирхдоггүй юм байна. Энэ чинь монголд өнөөдөр 1 хүүхэдтэй хүнээ 3 хүүхэдтэй хүн гэж ингэж тооцож үзэж байж энэ чинь хүн ам зүйн бодлого явдаг юм байгаа биз дээ.

Тийм учраас би ямар бодолтой байна вэ гэхээр хууль өргөн барихдаа яг хязгаарлалт, яг хууль гарснаас хойш үйлчлэхээр хязгаарлалт хийж өгөхөөр хийгдсэн. 4 дэх буюу 5 дахь хүүхдээ төрүүлсэн, 6 буюу 7 дахь хүүхдээ төрүүлсэн гэж бүр хуулиндаа үг өгүүлбэрээр нь заагаад өгчихсөн байгаа шүү дээ. Энэ тохиолдолд бол эргэж буцаж үйлчлэх тухай ойлголт байхгүй. Би одонгийнх нь хүүхдийн тоог хэвээр нь үлдээчхээд дахиад 3 хүүхэд төрүүлсэн хүнд мөнгө өгнө, 4 хүүхэд төрүүлсэн хүнд мөнгө өгнө гэдэг асуудал болох юм бол энэ бас л нэг мөнгөний хойноос явсан. Бас л нэг утгагүй асуудал болж хувирна шүү дээ. Ялгаа байхгүй, би одонгоо авчраад суулгачихна гэдэг нь засгаас өгч байгаа мөнгө, тогтоочихсон мөнгө чинь тэр чигээрээ л явна шүү дээ. 2-р зэргийн одон тэд, 1-р зэргийн одон тэд гээд УИХ мөнгийг нь тогтоогоод өгчихсөн юм чинь тэр зарчмаа л бариад явбал яасан юм бэ гэсэн ийм л бодолтой байх юм.

Одоо одонгийн мөнгө гэж нэг авдаг, хүүхдийн мөнгө гэж нэг авдаг, дараа нь бас  3 хүүхэд төрүүлсний мөнгө гэж авдаг, 4 хүүхэд төрүүлсний мөнгө авдаг гээд учра аолдохгүй юм болох л санагдаад байх юм. Энийг ажлын хэсэг дээр юу гэж ярьсан юм. Ерөөсөө жишээлбэл, мөнгө өгнө гэх юм бол хэдийг өгье гэж бодож, тооцоо хийж байгаа юм бэ?

Т.Ганди:-Одоо хуулийн ерөнхий үзэл баримтлал бол одонтой эхчүүдийг дэмжих гэхээсээ илүү олон хүүхдийг дэмжих, олон хүүхэдтэй эхчүүдийг дэмжих ийм бодлого үзэл баримтлалаар хийгдсэн байгаа. Тийм учраас үндсэндээ Монгол улсын  хүн амын хэтийн тооцоог Үндэсний статистикийн газар үндсэндээ хүн ам, орон сууцны тооллогын хүрээнд хийсэн юм байна. Энд жилд дунджаар төрж байгаа төрөлтийг сүүлчийн 5 жилийн дунджаар нь гаргасан энэ үзүүлэлтээр Монголын хүн ам, хүүхдийн тоо, өрхөд оногдож байгаа хүүхдийн тоо ерөнхий үзүүлэлт бас хана байна. Тийм учраас хэдийгээр 1 өрхөд оногдож байгаа хүүхдийн тоо тогтворжих хандлагатай байгаах эдий боловч үндсэн 2, 2.5 хүүхэд гэдэг энэ тооцоон дээр суурилсан бид нар хуулиа гаргах ёстой. Тийм учраас энэ  хууль нэгэнт эргэж үйлчлэхгүйгээс хойш хуулийн үйлчлэх хугацааг хүн амын саяны нэг өрхөд оногдож байгаа хүүхдийн ерөнхий үзүүлэлттэй уялдуулсан 3, 4 гэдэг тооцоогоор хийгдэх ийм байдлаар хийж байж эдийн засгийнхаа үзүүлэлтүүдийг гаргаж ёстой гэж ингэж үзэж байгаа. Дэмбэрэл сайдын байр суурийг бас сонсоё. Яагаад гэхээр нэгэнтээ ерөөсөө бүртгэлгүй, хүн ам зүйн бодлогогүй, статистикийн газрын үзүүлэлтгүй явсан гэж бас өрөөсгөл дүгнэж боломгүй байна. Тийм учраас энэ хууль эргэж үйлчлэх хугацаагаа хүн амын жилд өсч бйагаа өсөлтийг гаргасан энэ үзүүлэлттэйгээ уялдуулаад энэ хуулиа гаргах ёстой гэж би үзэж байгаа юм.

Д.Дэмбэрэл:-Гишүүдийн санаачилсан энэ хуулийг Засгийн газар үндсэнд нь дэмжиж байгаа юм. Ерөөсөө манай хүн ам зүйн бодлогын үүднээсээ аваад үзвэл хүүхэд төрөлтийг нэмэгдүүлэх тийм зайлшгүй шаардлага байгаа юм. Одоогийн байдлаар би түрүүнд Байнгын хорооны хурал дээр бас ярьж байсан. Улсын хэмжээнд 1 сая шахуу хүүхэд байхад манай өрхтэй нь харьцуулаад үзэхэд 1 айл 1 өрхөд хоёр л хүүхэд бараг ноогдох, ноогдохгүйтэй байж байгаа. Энэнээс аваад үзвэл 20 жилийн дараа, 30 жилийн дараа манай хүн амын өсөлт, ялангуяа ажиллах хүчний өсөлт бол төдийлөн сайн болж чадахгүй байх нөхцөл ингээд харагдаж байна. Энэнтэй нь уялдуулаад бид нар Засгийн газар дэмжсэн.

Статистикийн тухайд бол төвөгтэй байгаа. Гэхдээ бид нар бол жил болгон хүүхдийн одонгийн мөнгөөр хөөгөөд үзэх юм бол бас тооцоогоор нь шахаад гаргая гэвэл манай яам гаргахаар байгаа юм. Бид тийм тооцоогоор шахаж гаргасныг УИХ-д бас албан ёсны материал гэж ингэж хэлэхэд хэцүү байгаа. Яагаад гэвэл 1-р зэргийн одонгийн, 2-р зэргийн одонгийн эхчүүдийн тэртээ тэргүй хүүхдийн тоонууд бол цөм эхтэйгээ, хүүхэдтэйгээ гарчихсан байж байгаа. Тэрний доод талын эхийг хүүхэдтэй нь харьцуулаад ингээд гаргах юм бол үнэхээр нийт массын хэмжээнд хамгийн гол нь 3 хүүхэдтэй болох асуудлыг урамшуулах, 4 хүүхэдтэй болох асуудлыг нь урамшуулмаар байгаа юм л даа. Тийм урамшуулал одоогийн энэ орж ирж байга атөслөөр хараахан хийж чадахгүй байгаа. Тооцоо нь ч муу байгаа. Энэнтэй холбогдуулаад би Байнгын хороонд ямар санал хэлэх гэж байна вэ гэхээр энийг хэрэв одонгийн мөнгөө, одонгоо нашаа цаашаа болгоё гэдгийг татах байдлаар асуудлаа шийдье гэж байгаа болбол дэмжээд явж болно. Хүн ам зүйн бодлогын хувьд үнэхээр томоохон арга хэмжээг бид нар авна, тооцоог гаргаж байж энийгээ шийднэ гэж байнгын хороо ингэж үзэж байгаа бол бодлогын хувьд асуудлаа дахиж ярихаар энийг дараа дараачийн хурлуудад үлдээх нь зүйтэй. Намрын чуулган гэсэн үг шүү дээ.

Т.Ганди:-Би нэг зүйл танилцуулаадахъя. Хүн ам зүйн бодлогын асуудлын хүрээнд статистикийн газар 2001 онд Монгол Улсын хүн амын хэтийн тооцоо гээд тооцоо гаргасан байгаа. Тэгэхээр та бүхэн энийг сонсох ёстой гэж ингэж бодож байна. Үзчихсэн байх. Тэгээд энэ шинэ хуулин дээр яаж авцалдсан бэ гэдгийг сонс. Тэгэхээр үндсэндээ хэтийн тооцооны дүн хувилбар, төрөлтийн таамаглалыг төрөлтийн нийлбэр коэффициент 2000-2005 онд 2.4 байсан байна. Тэгээд 2.1 буюу эргэн нөхөх түвшиндээ 2010 оны орчимд хүрч, тооцооны хугацааны эцэст 1.8 болж буурахаар авсан. Гэхдээ яг энэ статистикийн газрын хүн амын өсөлтийн хэтийн тооцоо хийж байх үед 2006, 2007 онд хүүхдийн мөнгөн тэтгэмжийн тухай хууль гарсан. Тэгэхээр энэ өсөлтийг тооцсон тооцоо маань үндсэндээ яг энэ хатуу тооцооноосоо илүүгээр бас өссөн тийм дүр зураг гарч байгаа юм. Тэгэхээр бид төрөлтийг дэмжих бодлого маань ямар нэгэн байдлаар хэт үсрэлттэй биш гэхэд энэ механик тоог 0.75 хувь хүртэл өсгөж чадсан байгаа нь үндсэндээ хүн ам зүйн төрөлтийг дэмжих бодлого зайлшгүй хэрэгтйэ байна гэсэн ийм дүн гарч байгаа юм.

Тийм учраас гишүүд бас энэ хүн амын өсөлтийн хэтийн тооцоон дээр гарсан судалгаа, дээрээс нь хүүхдийн мөнгөтэй холбогдож гарсан, хууль эрх зүйн хүрээнд гарсан төрөлтийн хэмжээг бас харьцуулж үзээрэй, Нийгмийн хамгаалал, хөдөлмөрийн яамныхан Батсүхээ, яг энэ асуудлаар хоёр судалгааг нийлүүлж хийгээрэй гэж хэлэх гэж байна.

Бид юун дээр тохиролцох ёстой юм бэ? бид хүн ам зүйн бодлогын хүрээнд хүнээ өсгөх, олон хүүхдийг дэмжих, олон хүүхэдтэй өрх гэрийг дэмжих бодлогын хүрээний энэ ерөнхий үзэл баримтлалаа дэмжээд хуулиа гаргах ёсто йгэж ингэж үзэж байгаа юм.

Ц.Баярсайхан:-Статистикийн газар, иргэний бүртгэл мэдээллийн төвүүд дээр байгаа тоонуудыг нягтлаад үзэх юм бол саяны зарим дурьдсан тоонууд үндсэндээ гарах бололцоотой. Жишээлбэл, сум, дүүргээс гаргадаг иргэний бүртгэлийн 8 төрлийн мэдээ байдаг шүү дээ. Тэрэн дээр төрөлтийн мэдээ байдаг. Энэ дээр хэдий насандаа хэд дэх төрөлт вэ, ингээд бүх баримтууд байгаа. Харин энийг нэгтгэж барьж, яг гаргах дээрээ чухам статистик дээрээ иргэний бүртгэл сайн уялдахгүй байна гэж бодож байна. Би хэлэлцэж байгаа асуудалтай холбогдуулаад хоёр санал байна л даа.

Нэгдүгээрт, одоо бол хөдөөд нэг өрхөд ноогдох хүүхдийн тоо 2.4 орчим, хотод 1.3 орчим. Тэгэхээр ийм дүнтэй байгаа. Хүн амын маань өсөлт 1.3 хувьтай явж байна шүү дээ. Тэгэхээр сая ярьж байна, үйлдвэрлэх хүчнийг өсгөх, хүн амынхаа тоог өсгөх, саяхан батлагдсан цогц бодлгын хүрээнд бид нар хүн амыг өсгөх бодлогыг харах ёстой. Одонгоор асуудлыг шийдэхгүй. Тийм учраас энэ өслтийг дэмжсэн яма бодлого байх вэ гэдгээ оновчтой тогтоохын тулд бид өнөөдөр энэ хуулийг яаруу сандруу батлах шаардлагагүй гэж үзэж байна. Дэмбэрэл сайдын хоёрдахь вариант гэсэн үг.

Тэгэхээр харин Үндэсний статистикийн газар, Нийгмийн хамгаалал, хөдөлмөрийн яам, Эрүүл мэндийн яам, Монгол улсын их сургуулийн хүн ам зүйн танхим, ЮНИСЕФ-ээс бас туслалцаа аваад, ер нь цаашдаа хүн амыг өсгөх чиглэлээр ямар бодлого байвал зүйтэй юм бэ, энийг боловсруулах ажлын хэсгийг нь харин манай Их Хурал энэ удаагийн Их Хурал, энэ удаагийн Байнгын хороо шийдээд өгчих юм бол шинээр бүрдэх парламентын үед энэ хүн ам зүйн талаар байгуулах бодлогоо тодорхой болгоод энэ хуулийн төслийг хэлэлцэх ийм бололцоог үлдээх хэрэгтэй гэж бодож байна.

Одоо хэд гурван хүмүүст нэмж одон өгөх асуудал, хуулийг буцааж хэрэглэх, эс хэрэглэх тухай асуудлыг шийдэх нь оновчтой ч биш, цаг хугацааны хувьд бас төвөгтэй ийм ийм юм үүсээд, хий хоосон маргаан бол энд хэрэггүй ээ гэж үзэж байгаа.

Хоёрт, улс төрийн намууд өнөөдрийн энэ хүн ам зүйн асуудал дээрээ бас бодлогоо тодорхойлж, мэдээж нийгмийн чиглэлтэй амлалтууд дээрээ бас ажиллах бололцоог нь өгөх хэрэгтэй. Ингэж чадахгүй бол янз бүрийн зүйлүүдийг нь бид хийчихдэг, тэгээд цаашдаа нийгмийн талаар бодлго явуулахад их төвөгтэй болно. Ер нь нийгмийн талаар авч байгаа арга хэмжээнүүд маш олон байгаа. Энийгээ багцлаад цаашдаа ямар нэгэн намын эрх ашгийн үүднээс биш, ямар нэгэн амлалтаар бус ерөнхийдөө төрийн бодлогыг тогтвортой, тэгээд хүн амын өсөлтөнд нөлөөлөхүйц ийм юм гаргахын тулд миний түрүүний санал болгож байгаа ажлын хэсгийг байгуулаад энэ хуулийн төслийг хэлэлцэхгүй байхад санаачилсан гишүүд нэг их эсэргүүцэхгүй байхаа гэж бодож байна.

С.Ламбаа:-Ер нь энэ асуудал жилийн өмнөөс яригдсан л даа. Хүүхдийн одонгийн мөнгө яг Монгол улсын Их Хурлаас шийдвэрлээд 2-р зэргийн одон 50.000, 1-р зэргийн одонд 100.000 төгрөг өгөх тэр үеэс эхэлж энэ асуудал яригдсан юм. Тэгээд янз бүрийн түвшинд яригдаж явсаар байгаад эцсийн эцэст энэ бол магадгүй энэ жилийн сонгуулийн бас нэг дуулиан болж намууд бас энэ дээрээ янз бүрийн юм гаргаж ярьж тэгнэ, ингэнэ гэж амлах боолв уу гэдэг бодлын үүднээс. Ер нь энэ парламент бас хүн амын хөгжлийн асуудал дээр тодорхой нэг эргэлт хийчихье гэж.

Гуравдугаарт, 1951 он, 1957 он буюу 51 жилийн өмнө батлагдсан энэ хуульд бас нэг шинэчлэл хийчихье гэсэн зорилгоор л энэ хуулийн төслийг боловсруулсан. Тэгэхдээ уг нь хууль санаачлагч нар бол их олон тооцоо хийж үзсэн юм шүү дээ. Жишээлбэл, 4 хүүхэдтэй, 5 хүүхэдтэй бүх хүнд өгөхөд мөн 6-гаас дээшхи хүүхэдтэй улсуудад 70 настай, 80 настай бүх хүмүүст одонг өгөхөд ямар хэмжээний хөрөнгө гарахав, энэ бол 12 орчим тэрбум төгрөг гараад байсан юм. Тийм учраас Нямсүрэн гишүүн ч гэсэн энэний түрүүчийн хэлэлцүүлэг дээр хэлсэн шүү дээ. Цаг үе өөр. Тухайн үед мөрдөгдөж байсан хуулийнхаа дагуу одонгоо авсан л байгаа биз. Эхчүүд тэр мөнгийг авч л байгаа биз. Одоо бол энэ шинэ цагийн үед бас энэ залуучуудыг  хүүхэд төрүүлэх, мөн олон хүүхэд өсгөж хүмүүжүүлж, монголын хүн амын өсөлтийн бодлогод хувь нэмэр оруулахад нь дэмжлэг туслалцаа үзүүлэх ийм л бодлогын үүднээс бид олон хүүхэдтэй эхчүүдэд урамшуулал олгох тухай гэдэг хуулийг л санаачилсан шүү дэ. Энэ одон олгох тухай хууль биш юм шүү дээ. Олон хүүхэдтэй эхийг урамшуулах тухай.

Угаасаа 1957 онд батлагдсан хул нть одон олгох тухай хууль биш юм байна лээ. Олон хүүхэдтэй эхийг урамшуулах тухай гэсэн нэртэй, бүр тийм АИХ-ын тэргүүлэгчдийн зарлиг биш, бүр хууль юм байна лээ. Ж.Самбуу гуай гарын үсэг зурсан. 1957 оны 4 сарын 3-ны өдөр баталсан ийм хууль байдаг юм байна лээ.  Эгээд яахав өнөөдөр 8 хүүхэд гаргана гэх, 6 хүүхэд гаргаж байж, 5 хүүхэд гаргаж байж 2-р зэргийн одон, 1-р зэргийн одон авах, тэр одонгийн хэмжээнд хүрч байж тэр нэг одоо өгч байгаа 50, 100 мянган төгрөгийг авна шүү дээ. Тэгэхээр ер нь бид өнөөдөр хүн амын өсөлтийн бодлого талаасаа аваад үзэх юм бол дундаж маань ерөөсөө одоо ингээд хоёрхон хүүхдийн хэмжээнд байгаад байгаа тохиолдолд ядахад 3, 4 хүүхэдтэй болох ийм бодлогыг л хөхүүлэн дэмжих зорилгоор л энэ хуулийг дэмжсэн юм байгаа юм. Санаачилсан. Тэгэхээр манай улсуудын яриад байгаа нь хоёр юм руу л явчихаад бид салаа утгатай болчихоод байна л даа.

Эсвэл одонгоо өгөх, эсвэл ерөөсөө одонгийн ойлголт байхгүй, 3 дахь хүүхдэ төрүүлсэн, 4 дэх хүүхдээ төрүүлсэн улсуудад өөрөр хэлбэл урамшуулал олгодог, 5, 6 болоод ирэх юм бол бүр нэмэгдсэн урамшуулал олгодог, ОХУ бол хүүхдийн тооноос хамааруулж урамшуулал олгодог л доо. 2 хүүхдээ сэхлээд дээшээ 3, 4 болох тусам асар их өндөр хэмжээний мөнгөн тэтгэлэг олгоодг ийм тогтолцоотой л доо. Бид бол одоо хүүхдийн тооноос үл хамааруулаад бүх хүнд хүүхдийн мөнгө өгчихсөн. Эхийн одонтой эхчүүддээ нэг мөнгө өгчихсөн ийм л тогтолцоотой байгаа шүү дээ. Тийм учраас энийг ажлын хэсгээ дахиж хуралдаад дахиж боловсруулалт хийгээд дахиж байнгын хороогоороо оруулаад үзвэл яасан юм бэ.

Т.Ганди:-Ламбаа гишүүнтэй адилавтар, гэхдээ би хууль санаачлагчдын нэг байгаа юм. Энэ хуулийг дэмжээчээ гэж би шууд хэлмээр бйана. Яагаад гэхээр санаачлагчдын нэг учраас Одончимэд гишүүн ч бас санаачлагч. Яагаад гэхээр өнөөдрийн энэ өсөлтийн динамикийн хурдыг харахад  төрөөс авч явуулж байгаа арга хэмжээний үр дүн бас жижигхэн ч гэсэн хүчин зүйл нь болж байгаа нь манай хүн  амын төрөлтийн өсөлтийн юу харагдаж байгаа юм. Бид ямар нэг аргаар, эдийн засгийн аргаар, өрхийн амьжиргааг дэмжих аргаар, уламжлалт зан сэтгэл зүй, үнэт зүйлийг бий болгох аргаар, олон хүчин зүйлээр энэ төрөлтийн бодлогоо дэмжиж байж хүн амаа жаахан өсгөх асуудал руу орохгүй бол болохгүй нь ээ. Хүн ам зүйн ерөнхий бодлогын асуудал, үзэл баримтлалынх нь хүрээнд дэмжих хэрэгтэй байгаа юм.

Засгийн газар, тухайн эдийн засгийн өсөлт, амьжиргааны баталгаажих доод түвшин, энэ нийгмийн баялгийн хуримтлалын хүрээнд Засгийн газар тодорхой хэмжээгий нь тогтоогоод УИХ-ын чуулганы хуралдаанаар оруулаад тодорхой тухайн тухайн үед нь шийдэл гаргах хэрэгтэй. Үзэл баримтлалынх нь хувьд нь дэмжье, дэмжихгүй бол болохгүй юм байна.

Тийм учраас дэмжээд үндсэндээ дараагийн парламент хуулийн хэрэгжих хугацааг нь 8 сараас ч гэдэг юуу, 1 сарын 1-нээс  ч гэдэг юмуу хуулиа хийгээд явж болно шүү дээ, хэрэгжих хугацаагаа тооцохдоо. Өнөөдрийн байдлаар аваад үзэх юм бол үндсэндээ төрөлтийн хурд, бас нөхөгдөх түвшин 2005-2010 оны үед хүрэхэд харьцангуйгаар монгол улсын хүн амын тоо дээд хувилбараараа бол 3 сая 500, 3 сая 170 мянган хүн болохоор өсөлтийн динамикийн хурдыг гаргасан байгаа. Тэгэхээр бид 3 сая 170 мянган хүний тоог яльгүй хүчин зүйлүүдээр энэ эдийн засгийн аргаар нь, амьжиргааг тэтгэх аргаар нь, алдарт эхчүүдийг бий болгож, уламжлалт зан сэтгэхүйн бас хүндлэх, төрөөс хүндэтгэл үзүүлж байгаа аргаар нь ямар нэгэн байдлаар энд дэмжлэг үзүүлэх бодлогоо эхлүүлээд явъя гэсэн ийм саналтай байна, миний санал бол.

Л.Одончимэд:-Би түрүүнд нөхдийнхөө ажлын хэсэг дээр гарсан нэгдсэн дүнг танилцуулсан. Би гишүүний хувьд, бас мэргэжлийн хүний хувьд өөрийнхөө үгийг бас хэлээд протоколд орхиё гэж бодож байна. Энэ удаагийн парламент, Засгийн газар бол хүн амын өсөлтийг дэмжих талаар тодорхой алхам хийсэн. Энийг би одоо тэр үед сайдын ажлыг хийж, та нөхөд дэмжиж, олон жижигхэн жижигхэн хуулийг батлуулсан шүү дээ. Тэгээд эцсийн үр дүндээ юу болсон гэхээр хүн ам өсч эхэлсэн. Энэ сайн тал байгаа. Гэхдээ хүн амыг механикаар өсгөх нэг хэрэг, хүн амын бодлоо гэдэг цаанаа алдагдаж эхэлсэн. Ингээд хэсэгтээ жижиг жижгээр нь эхлэхээр зэрэг бодлого алдагдаж эхэлсэн. Ганди гишүүний саяны ярьдаг 2001 онд гаргасан прогноз бол 2006, 2007 онд авсан арга хэмжээнээс болоод үндсэндээ нэлээн өөрчлөгдсөн. Гэхдээ хүн амын ерөнхий суурь байгаа учраас энэ бол цөөн тооны зөрүү болно уу гэхээс айхтар юм болохгүй байх гэж ингэж бодож байгаа.

Өнгөрсөн хавар бид Монгол Улсын Ерөнхийлөгчийн санаачилсан үндэсний хөгжлийн цогц бодлого гэдгийг баталсан. Энэ цогц бодлого дотор манай хүн амын ерөнхий хүн амаа өсгөх бодлого суусан байгаа. Тэгэхдээ хүн амын өсөлтийг дэмжих бодлого бол зөвхөн мөнгөөр дэмжигдэх ёсгүй гэж би ингэж бодож байна. Жишээлбэл, 3 хүүхэдтэйгээс эхлээд орон сууцны хөнгөлөлттэй зээл олгох, түрүүчийн хүүхдүүдийг нь сургуульд сурах бололцоогоор хангах, амьжиргааных нь түвшинг харгалзах, олон механизм энд байх ёстой. Ерөнхий цаад дэмжиж байгаа утга нь сурах бололцоог хангах, амьдрах нөхцлийг хангах руу чиглэх юм бол  хүн ам ч аяндаа өснө. Мөнгө өгсний зоргоор ч бас өсөөд байна гэж бодогдохгүй байгаа юм.

Тийм учраас манай ажлын хэсэг дээр гарсан юм чинь хоёр л санал гарсан шүү дээ, багцалж хэлэх юм бол энэ хуулийг гаргана гэхэд статистик дүн бүртгэл мэдээгээ дахиж нягтлан үзэх шаардлагатай байна.

Хоёрдугаарт, хүн амынхаа бодлогын ерөнхий юман дээр бүгдээрээ тохирч байж цаашаа явахгүй бол хэдэд нь одон өгөөд, хэдэд нь мөнгө өгөөд яваад байж болохгүй юм байна гэсэн ийм л юм ярьсан хэрэг шүү дээ. Тэгэхээр өнөөдөр ямар байдал руу орж байна гэхээр зэрэг Ганди дарга нэгэнтээ санаачлагчийн хувьд тэгээд Ламбаа гишүүн та нөхөд ингэ жбайгаа нөхцөлд энэ хуулийнхаа гаргахын төлөө бүгдээрээ судалгаа хийе, үргэлжлүүлье, одоо тэр болдог болдоггүй тоонуудыг нь үзье, тоо гаргахын төлөө ямар ямар арга байдаг юм шинжлэх ухаан техник хөгжсөн үед бид амьдарч байна, Цанжид гишүүний хэлдгээр тэр аргуудыг ч үзээд нэг тийм тоон дээр суурилж явахгүй бол ерөөсөө болохгүй байгаа юм л даа. Тоо гэдэг нь цаанаа мөнгө байгаа учраас л ингэж яриад байгаа юм. Тэрнээс мөнгөгүй одон, төмөр өгчихдөг бол энэ чинь асуудал өөр болоод байна.

Тэгэхээр дахин судлах ажлын хэсэг дээр дахиж ажиллая, өөр хүн нэмж өгвөл өг. Тэгээд дахиж хууль санаачлагчидтайгаа зөвлөөд өөр ямар вариантууд байна вэ гэдгийг үзээд нөхдийнхөө санаачилсан зүйлийг бас дэмжье гэдэг рүү явж байна. Гэхдээ Сүхбаатар гишүүн бол аюултай юм ярьж байгаа шүү. Би бол эргүүлж өгөхгүй юм бол, тэр хүмүүст одонгий нь өгөхгүй юм бол би энэ хуулийг би яасан ч дэмжихгүй гэж хэлж байгаа шүү. Тэгэх юм бол яг нөгөө хүүхдийн мөнгө шиг залуу гэр бүлд олгосон 500 мянга шиг болмоор харагдаад байгаа юм. Тэгээд би энд эцэс төгсгөлгүй маргаан гэж миний хэлдэг чинь би тэрнийг хэлээд байгаа юм.

Т.Ганди:-Хоёр вариантаар санал хураалгая. Нэгдүгээрт хууль санаачлагч гишүүд гаргая гэж байна, үзэл баримтлалынх нь хувьд нь дэмжье, Засгийн газар мөнгөн тэтгэмжийн хэмжээг тогтоож, тухайн үед нь ямар зүйлээр э нэ амьжиргааг дэмжих вэ, олон хүүхдийг дэмжих вэ гэдэг механизмыг тогтооно, заавал мөнгө биш.Ямар нэгэн байдлаар олон хүүхэдтэй эхчүүдийг дэмжих энэ бодлогынхоо асуудлыг дэмжье гэдэг энүүгээр нэгд санал хураалгая.

Хоёрдахь нь энэ удаагийн парламентаар хэлэлцэх шаардлага байхгүй гээд зарим нь тэгээд байна шүү дээ. Тийм учраас ерөнхий өргөн барьсан төслийнхөө хэмжээнд хуулийн дагуу хуралдааны дэгийн дагуу ерөөсөө энийг хэлэлцэх эсэх асуудлыг нь дэмжье. Дэмжээд дараа нь судалгаа хийх, тооцоо хийх, хэдийнээс эхэлж үйлчлэх хугацаан дээрээ ярья гэсэн ийм л зүйл байна. Анхны хэлэлцүүлгээ дэмжье гэсэн гишүүд гараа өргөе. Тодорхой санал байхгүй.

Ажлын хэсгээ би хууль санаачлагч гишүүний хувьд Нийгмийн бодлого, боловсрол, соёл, шинжлэх ухааны байнгын хорооны төлөвлөгөөнд ч байсан, хууль санаачлагч олон гишүүд бас нэлээн их ярьж байж энэ хүн ам зүйн бодлогын хүрээний асуудал учраас энэ дээр тууштай байна, хэлэлцэхийг дэмжиж өгөөчээ гэж би та нараас хүсэх гэж байна. Нэгдүгээр хэлэлцүүлгээ хийгээчээ гэж. Нэгдүгээр хэлэлцүүлгийнхээ түвшинд судалгаагаа дахин гаргах, хэрвээ энэ өнөөдрийн хуралдааныг дахин хойшлуулаад, энэ дээр эргэж хууль үйлчлэх юмуу, үгүй юмуу, эргэж үйлчлэх тохиолдолд тодорхой ямар бодитой ийм хүчин зүйлүүд нөлөөлөх юм, эдийн засгийнх нь ямар тооцоо байх юм, үйлчлэхгүй тохиолдолд одон гэдэг асуудал байх уу, үгүй юу гэдэг энэ зүйл дээрээ л санал хураалгаад шийдье.

Н.Батбаяр:-Ямар нэгэн санал гарсан юмуу? ямар нэгэн санал гараагүй бол энэ чинь дэгийн дагуу санал гараагүй бол санал хураалгахгүй анхдугаар хэлэлцүүлэг дуусна шүү дээ.

Т.Ганди:-Бид бас нухацтай ярьж байна, Батбаяр гишүүн ээ. Яагаад гэхээр ажлын хэсэг дээр тооцооны хувьд бас хүн амын өсөлтийн динамикийг тодорхой гаргаж ирсэн зүйл дээрээ Засгийн газар дээр тодорхой тоо байхгүй учраас бас ажлын хэсэг маань эргэж нухацтай ярьж гэсэн ийм саналтай орж ирсэн юм нэгдүгээр хэлэлцүүлгээ жаахан хойшлуулаад.

**Н.Батбаяр:-Эргэж ярья гэдэг нь юуг ярих гээд байгаа юм, ажлын хэсгийнхэн жишээлбэл, бид нартай уулзаагүй, би сая өөр байнгын хорооных учраас хоцорч орж ирлээ л дээ. Одоо өөр санал байхгүй бол ингээд л явна шүү дээ, явахгүй гэж байгаа бол явахгүй гэдгээ хэлчих л дээ,тэгээд саналаа хураалгачихгүй юу даа. Хүүхдийн тоог багасгая гэдгийг дэмжиж байгаа бол дэмжиж байгаа бол дэмжиж байгаа, дэмжихгүй бол дэмжихгүй гээд саналаа хураачихгүй юу. Дэмжихгүй гэдэг нь тодорхой байгаа, дэмжье гэдэг нь тодорхой байгаа бол хагалаад явчих л даа, хойшлуулаад байх юу байгаа юм бэ энэ дээр.**

            Т.Ганди:-Тодорхой томъёолол байхгүй байгаа. Ажлын хэсэг үндсэн санал нь эргэж тооцоон дээрээ нягталж харахгүй бол тооцоо гараагүй байна гэсэн байдалтай орж ирсэн шүү дээ, танилцуулга чинь.

Н.Батбаяр:-Ямар тооцоо шаардлагатай байгаа юм бэ? Би хууль санаачлагчийн хувьд, УИХ-ын гишүүний хувьд асуух эрхтэй юм байгаа биз дээ. Ажлын хэсгээс санал гараагүй байна шүү дээ. Тэгээд саналаа хураалгаач.

Ц.Баярсайхан:-Ажлын хэсэг зарим нэг тооцоо юмаа дахиж үзье. Дараа нь оруулж ирье гэж байна. Хууль санаачлагч бол хуулиа гаргамаар байна гэж байна шүү дээ. Тэгэхээр дараагийн хуралдаанаар тодорхой саналууд оруулж ирж, тэрэн дээрээ санал хураагаад шийдчихье, заавал нэг хурал дээр шийд гэсэн юм бас биш шүү дээ.

Т.Ганди:-Тийм ээ, яг энэ утгаар ярьж байна шүү дээ, Одончимэд гишүүний хувьд яахав энэ тооцоо судалгаан дээрээ нийлж чадаагүй байгаа учраас бас нэлээн нухацтай эргэж харъя, шууд хураалгах томъёолол байхгүй байна гэж ингэж орж ирсэн. Хууль санаачлагч Ламбаа гишүүн, Ганди гишүүн болон бусад гишүүдийн түвшинд энэ бол тооцоо гаргаад байх зүйл биш гэж би ойлгож байгаа. Нэгд, үзэл баримтлалын шинжтэй, олон хүүхэдтэй эхчүүдийг дэмжих энэ ерөнхий логик утгаа бид нар дэмжээд явах ёстой.

Хоёрдугаарт, хүүхдийн тоо мөнгөний хэмжээсийг тухайн эдийн засгийн үзүүлэлт, үр дүн, нийгмийн баялгийн хуримтлалтай холбогдуулан  Засгийн газар жил болгон тогтоож саналыг УИХ-аар шийдүүлж байхаар орж ирсэн. Тийм учраа сэнэ санал дээрээ бид нар байна.  Хамгийн гол нь ажлын хэсэг ахалсан, тодорхой томъёололгүйгээр судалгаан дээрээ байна гэж байна шүү дээ. Тийм учраас ажлын хэсэг саналын томъёолол байхгүй байгаа учраас  жишээлбэл, Ламбаа гишүүн хувийн санал гаргаад энэ анхдугаар хэлэлцүүлэгт асуудлыг дэмжиж өгнө үү гэсэн саналаараа санал хураалгая. Тэгэх үү, яг л ийм процедур харагдаж байна.

С.Ламбаа:-Ажлын хэсэг чинь үг өгүүлбэр, юм хумных нь хувьд засах юм байгаа гээд байна шүү дээ. Тэгээд ажлын хэсэг энд зөндөө санал бичиж хураалгах ёстой биз дээ, анхны хэлэлцүүлэг болчихоод. Тэгэхээр хураагдах саналууд хэрэгтэй болчихоод байгаа байхгүй юу. Хэрвээ санал ерөөсөө байхгүй гэвэл дэмжиж байна, дэмжихгүй байна, энэ чигээр нь явуулна гэсэн  асуудал босчихоод байгаа байхгүй юу. Сайд нь ч үг хэлээд байгаа болохоор хэцүү байна шүү дээ.

Т.Ганди:-Түрүүчийн байнгын хорооны хуралдаан дээр хэлэлцэх эсэх асуудлын дараа нь ерөөсөө зарчмын зөрүүтэй санал дээр анхны хэлэлцүүлэг дээр энэ хуулийг хүчин төгөлдөр болох хугацааг нь заасан нэг санал байгаа юм. 2009 оны 1 сарын 1-нээс эхлэн дагаж мөрдөнө гэж.

Хоёрдугаарт, найруулгын шинж чанартай юман дээр зохицуулахыг зохицуулахад оршино, төрүүлсэн гэхийг төрүүлж өсгөсөн гэж өөрчлөе, хуулийн зарим заалтыг хуулийн зарим зүйл гээд найруулгын, үг үсгийн юмнууд байгаа юм. Эргэж үйлчлэхгүй, шинээр олон хүүхэд төрүүлж байгаа эхчүүдийг дэмжих бодлогын асуудлын хүрээ 2009 оны 1 сарын 1-нээс гэдэг ийм байдлаар саналын томъёолол уг нь бэлдсэн юм байгаа юм.

А.Цанжид:-Хурал болохын өмнө байнгын хорооны дарга, ажилтнууд ажлын хэсэгтэйгээ уулзаад бэлэн байна уу, хурал хийхэд бэлэн байна уу, үгүй байна уу гэдгийг нягталдаггүй юмуу? тэгээд одоо энэ юу болоод байгаа юм. Байнгын хорооны дарга болохоор зэрэг тооцоо хийх, судлах юм байхгүй гээд байдаг, тэгсэн мөртлөө ажлын хэсэг байгуулчихсан байдаг. Ажлын хэсэг нь болхооор зэрэг судлах юм байгаа гээд байдаг. Энэ чинь бид нараар тоглоом хийж байгаа юм шиг болж байна шүү дээ.

Т.Ганди:-Ерөөсөө байнгын хоооны ажил яг зохих журмынхаа дагуу явж байна, Цанжид гишүүн ээ. Ажлын хэсэг дээр биднар бүх гишүүд санал нэгдээд ажлын хэсэг гаргаад, эдийн засгийн тооцоо судалгаа хийгээд ирье гэсэн. Ажлын хэсгийн түвшинд эдийн засгийн тооцоо судалгаа гаргах, цаг хугацааны багтаамж байсангүй, нэгд. Засгийн газар дээр нэгдмэл тоо байхгүй байна гэдэг л саналаа оруулж ирж байна шүү дээ. Хамгийн гол нь өнөөдөр ажлын хэсгийн саналаас Байнгын хорооны дарга гэхээсээ илүүгээр энэ хууль санаачлагч субъектынхээ хувьд би энэ асуудлаа авч гарна гэдэг дээр байна. Тийм учраас олонхийн саналаараа санал шийдээд явах ёстой.

Л.Одончимэд:-Би бодит байдлыг л танилцуулсан. Ажлын хэсгийн ахлагч бол юу хийх ёстой вэ, ажлын хэсгийн гишүүдийн ихэнх нь юу хүсч байна вэ гэдгийг л хэлэх ёстой шүү дээ. Тэрнээс өөр би саналаа хэлж болохгүй. Энэ дээр Засгийн газар маань нэгэнт өнөөдөр нэгдсэн тоо байхгүй, яг 3 хүүхэд жилд хэдэн эх 3  дахь хүүхдээ төрүүлж байга аюм бэ гэхэд хариулж чадахгүй л байгаа шүү дээ. Ийм нөхцөлд бид хууль гаргаад чуулган дээр орлоо бид юу хариулах вэ?

Т.Ганди:-Тэгэхээр Засгийн газар төрөөгүй хүүхдэд тооцоо судалгаа хийхэд өөрөө төвөгтэй. Тийм учраас ердийн монгол улсад жилд дунджаар төрж байгаа төрөлтийн хурдыг дундачлаж авч үзэж төсөөллөөр тоо оруулж ирэх ёстой. Тийм учраас энэ төсөөлөл маань жилд дунджаар 1 өрхөд хичнээн хүүхэд оногдож байна, энэ нь мөнгөн тэтгэлэг болон бусад амьжирганы түвшинтэй уялдуулаад өсөх магадлал нь юу вэ гэдэг төсөөллөөр л энэ хууль гарах ёстой. Тэгэхээр энийг дэмжих бодлогыг л бид нар хийж өгөх гэж байна шү дээ. Тэрнээс биш урд нь гарчихсан, төрчихсөн, төрүүлж өсгөсөн хүүхдийн тоотой уялдуулж хатуу тоогоор Засгийн газрыг асуудал оруулж ирээчээ гэдэг б